Diari Oficial de la Generalitat Valenciana


Sumari del DOGV 416, del 13-08-1986 (1986/806956)

ORDRE de 26 de maig de 1986, de la Conselleria de Cultura, Educació i Ciència, per la qual s'aprova el Llibre de Qualificació Escolar per als alumnes de batxillerat en el territori de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   416

Data del DOGV
:   13-08-1986

Secció del DOGV
:   ALTRES DISPOSICIONS

Número del document
:   1986/806956


Data del document
:   26-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de maig de 1986, de la Conselleria de Cultura, Educació i Ciència, per la qual s'aprova el Llibre de Qualificació Escolar per als alumnes de batxillerat en el territori de la Comunitat Valenciana.  
L'article 35 de l'Estatut d'Autonomia de la Comunitat Valenciana atribueix a la Generalitat Valenciana competència plena en matèria de regulació i administració de l'ensenyament en tota l'extensió, nivells i graus, modalitats i especialitats, i l'Administració Central es reserva l'alta inspecció i les facultats indicades en l'article 149.1.30 de la Constitució i les que li atribueixen les Lleis Orgàniques dictades per desplegar l'art. 27 del text Constitucional.   
La Llei Orgànica 12/1982, de 10 d'agost, transfereix a la Comunitat Valenciana les competències en matèria de titularitat estatal, incloses en l'Estatut d'Autonomia, que excedesquen de les indicades en l'article 148 de la Constitució.   
Finalment, el Reial Decret 2093/1983, de 28 de juliol, transfereix a la Generalitat Valenciana funcions i serveis en matèria d'educació, entre elles l'edició dels llibres d'escolaritat, que hauran de respectar les característiques bàsiques que fixarà l'Administració Central amb caràcter obligatori i general per a cada nivell d'ensenyaments.   
En atenció d'aquests motins, ordene:   
Article primer  
El Llibre de Qualificació Escolar és el document oficial on consta l'historial acadèmic dels alumnes de BUP, la possessió del qual n'acredita llur condició   
Article segon  
Les característiques bàsiques del Llibre de Qualificació Escolar per als alumnes de BUP, amb efectes oficials en el territori de la Comunitat Valenciana, seran les que figuren en l'Annexo I a aquesta Ordre.   
Article tercer  
Després de les dades personals de l'alumne, el Llibre de Qualificació Escolar refletirà les diligències d'obertura d'expedient acadèmic, canvi de Centre i inscripcions, segons els models que figuren en l'Annex I.   
Tot seguit es faran constar les qualificacions obtingudes en les distintes matèries de cada curs de BUP i també del curs d'Orientació Universitària amb indicació de la convocatòria de juny o setembre, segons corresponga.   
De la mateixa manera s'hi consignaran, mitjançant diligència, la resta de vicissituds de la vida escolar de l'alumne: Títol de Batxillerat, Proves d'Accés a la Universitat, premis, sancions, etc., segons el model de l'esmentat Annex I.   
Article quart  
Les diligències que hagen de figurar en el Llibre de Qualificació Escolar s'acompanyaran del segell del centre educatiu i de la signatura autògraf del director o del secretari, segons pertoque.   
DISPOSICIO ADDICIONAL  
Per al que no preveu aquesta Ordre hom s'atendrà a la normativa estatal sobre la matèria.   
DISPOSICIONS FINALS  
Primera  
Els Centres de BUP lliuraran als alumnes llurs el model del Llibre de Qualificació Escolar al qual es refereix aquesta disposició, quan s'esgoten les existències dels Llibres de Qualificació Escolar que fins ara hom els lliurava.   
Segona  
Aquesta Ordre vigirà el dia de publicació en el Diari Oficial de la Generalitat Valenciana.   
València, 26 de maig de 1986.   
El Conseller de Cultura, Educació i Ciència,  
CEBRIA CISCAR I CASABAN  
Veure annex